**Vejledende guide til kemisk risikovurdering (Kemisk APV)**

Kemisk risikovurdering (Kemisk APV) skal laves for alle farlige stoffer og materialer, der forekommer på arbejdspladsen og indgår som en fast del af arbejdspladsens APV. Nedenstående er en guide med spørgsmål til kortlægningen. Problematikker fremfundet ved kortlægningen indarbejdes i arbejdspladsen handleplan:

|  |  |
| --- | --- |
| **Spørgsmål** | **Svar** |
| **1.** Hvilke farlige stoffer og materialer findes der på jeres arbejdsplads? Hvilke sundheds- og sikkerhedsrisici er der ved at bruge kemikalierne?  Se på, hvilke produkter, I bruger og lav en liste over dem. Sørg for at rekvirere opdaterede sikkerhedsdatablade og opbevar tilgængeligt for alle medarbejdere. |  |
| **2.** Kan medarbejderne blive udsat for de farlige stoffer og materialer?  - Ved at indånde gasser, dampe, vanddråber, støv?  - Ved at få stoffer og materialer på huden?  - Ved at få stoffer og materialer i øjnene?  - Ved at komme til at indtage stoffet?  - Vurdér om varigheden af arbejdet med farlige stoffer kan nedsættes.  -Vurdér omstændighederne og mængde af arbejdet med processer,  hvori der indgår farlige stoffer og materialer |  |
| **3.** Har I sikret, at alle medarbejdere er introduceret til håndtering, anvendelse, og opbevaring og bortskaffelse af kemiske produkter og stoffer? Hvordan sikre I at nye medarbejdere bliver introduceret? |  |
| **Substitution**  **4.** Er det muligt at udskifte farlige stoffer og materialer med nogle, der er ufarlige eller mindre farlige. Brug altid det mindst farlige produkt og den mindst farlige arbejdsmetode. Hvis der er grænseværdier for eksponering skal disse indgå i den kemiske APV. |  |
|  |  |
| **Tekniske foranstaltninger**  **5.** Kan arbejdsprocessen indkapsles? Hvis det ikke er muligt, og I ikke kan undgå, at der frigives støv, aerosoler eller dampe til luften, skal I sørge for, at der er effektiv procesudsugning. |  |
| **Organisatoriske foranstaltninger**  **6.** Kan I planlægge arbejdet, så I undgår eller begrænser udsættelsen for farlige stoffer og materialer? Det kan fx være ved at adskille  eller afgrænse arbejdsområder samt ved at sørge for grundig rengøring og god hygiejne i forbindelse med håndtering. |  |
| **Personlige værnemidler**  **7.** Hvis I ikke kan fjerne udsættelsen på anden måde, skal I bruge egnede personlige værnemidler, der beskytter mod de farlige stoffer og materialer. Hvis I fx arbejder med handsker, er det vigtigt, at det er den rigtige type handsker, og at I bruger dem rigtigt. |  |
|  |  |